Politeknik Sultan Azlan Shah

Category:Articles using infobox university

Politeknik Sultan Azlan Shah ( PSAS ; dahulunya dikenali sebagai Politeknik Tanjong Malim atau PTM ) ialah sebuah institut politeknik di Behrang, Perak, Malaysia . Ia telah ditubuhkan oleh Kementerian Pendidikan pada 1 Mac 2002 sebagai politeknik ke-15 di negara ini.

 Sejarah 
PSAS yang dahulunya dikenali sebagai Politeknik Tanjung Malim (PTM) adalah Politeknik ke 15 ditubuhkan oleh Kementerian Pendidikan Malaysia. PTM mula beroperasi di bangunan Sekolah Menengah Teknik, Slim River pada 1 Mac 2002. Pada 1 April 2003, PTM berpindah ke sendiri berkeluasan 110 ekar di Behrang, Perak. Kampus PTM dilengkapi dengan pelbagai infrastruktur sesuai sebagai pusat pengajian tinggi. Kumpulan pelajar pertama seramai 553 orang telah mendaftar pada 6 Julai 2003.

          Pada 27 Mac 2004, PTM dengan rasminya bernaung di bawah Kementerian Pengajian Tinggi Malaysia dengan menawarkan 7 program sijil dan 8 program diploma pada ketika itu. Pada 7 Mei 2005, PTM telah dirasmikan oleh DYMM Paduka Seri Sultan Perak, Sultan Azlan Muhibbuddin Shah dengan diberi nama baru, Politeknik Sultan Azlan Shah.

          Bermula Julai 2010, PSAS menumpukan kepada 14 Program Pengajian di peringkat Diploma dan 1 Program Pengajian di peringkat Diploma Lanjutan iaitu Diploma Lanjutan Kejuruteraan Rekabentuk dan Pembuatan Automotif yang mula dikendalikan pada Julai 2010. Program ini adalah usahasama di antara pihak Proton Holdings Berhad bersama pihak Politeknik Sultan Azlan Shah yang menggunakan pendekatan Pembelajaran Berasaskan Kerja (WBL). Sehingga kini seramai 89 orang pelajar telah mendaftar dalam program pengajian tersebut dan bergraduat pada Majlis Konvokesyen yang ke 10. Program pengajian lain dikendalikan oleh 4 Jabatan utama di PSAS iaitu Jabatan Kejuruteraan Awam, Jabatan Kejuruteraan Elektrik, Jabatan Kejuruteraan Mekanikal dan Jabatan Perdagangan, disokong oleh 2 jabatan sokongan iaitu Jabatan Pengajian Am dan Jabatan Matematik dan Sains Komputer. Pihak pengurusan pentadbiran PSAS dibantu oleh 14 unit sokongan dan perkhidmatan.

          Selepas 13 tahun, PSAS mengorak langkah lebih jauh ke hadapan dengan menawarkan program Ijazah Sarjana Muda dalam bidang Automotif Pembuatan, tahun 2014 menyaksikan pilihan pertama pelajar Ijazah Sarjana Muda Automotif Pembuatan seramai 25 orang memulakan sesi pengajian di PSAS. Tahun 2015 juga mencatatkan sejarah dalam pencapaian PSAS apabila berjaya memperoleh Gold Award dalam siri audit APACC yang diadakan pada awal tahun 2015. Ini merupakan pencapaian antarabangsa yang pertama oleh PSAS dalam Pengurusan Institusi.

 Kursus yang ditawarkan 

 Sarjana Muda Teknologi Kejuruteraan Pembuatan (Reka Bentuk Automotif)
 Diploma Kejuruteraan Mekanikal
 Diploma Kejuruteraan Mekanikal (Automotif)
 Diploma Kejuruteraan Mekanikal (Pembuatan)
 Diploma Kejuruteraan Mekatronik
 Diploma Kejuruteraan Awam
 Diploma kejuruteraan Elektrik
 Diploma kejuruteraan Elektronik
 Diploma kejuruteraan Elektronik (Komputer)
 Diploma Perakaunan
 Diploma Pemasaran
 Diploma dalam Peruncitan
 Diploma Pengajian Perniagaan

 Rujukan 

Kategori:Politeknik di Malaysia
Kategori:Penubuhan 2002 di Malaysia
Kategori:Universiti dan kolej teknik di Malaysia
Kategori:Universiti dan kolej kejuruteraan di Malaysia